釋宗顯重修寶梵院
作者：陳祖仁
朝代：宋

paragraphs: 身浮漚□草頭露，實見卓立中流柱。
世網走逃如脫兔，菩提了了無他路。
迷人捐軀大火聚，自灼自焚甘自苦。
諸佛菩薩慈憫故，教以一舍無復取。
顯公超然知落處，功德銷磨貲萬數。
一簞一鉢朝昏度，佛事日富貧非慮。
如是降心如是住，嘔噦自蓄與蟲蠹。
風清松竹相爾汝，誰其嗣之需一悟。